CELEX: 62012CA0061
Language: sk
Date: 2014-03-20 00:00:00
Title: Vec C-61/12: Rozsudok Súdneho dvora (piata komora) z  20. marca 2014 – Európska komisia/Litovská republika (Nesplnenie povinnosti členským štátom  — Prihlásenie motorových vozidiel do evidencie  — Články 34 ZFEÚ a 36 ZFEÚ  — Smernica 70/311/EHS  — Smernica 2007/46/ES  — Premávka v členskom štáte na pravej strane  — Povinnosť pred prihlásením do evidencie premiestniť na ľavú stranu mechanizmus riadenia osobných motorových vozidiel, ktorý sa nachádza na pravej strane)

12.5.2014   
            
            
               SK
            
            
               Úradný vestník Európskej únie
            
            
               C 142/4
            
         Rozsudok Súdneho dvora (piata komora) z 20. marca 2014 – Európska komisia/Litovská republika
   (Vec C-61/12) (1)
   
   ((Nesplnenie povinnosti členským štátom - Prihlásenie motorových vozidiel do evidencie - Články 34 ZFEÚ a 36 ZFEÚ - Smernica 70/311/EHS - Smernica 2007/46/ES - Premávka v členskom štáte na pravej strane - Povinnosť pred prihlásením do evidencie premiestniť na ľavú stranu mechanizmus riadenia osobných motorových vozidiel, ktorý sa nachádza na pravej strane))
   2014/C 142/04
   Jazyk konania: litovčina
   
      Účastníci konania
   
   
      Žalobkyňa: Európska komisia (v zastúpení: A Steiblytė, G. Wilms a G. Zavvos, splnomocnení zástupcovia)
   
      Žalovaná: Litovská republika (v zastúpení: D. Kriaučiūnas a R. Krasuckaitė, splnomocnení zástupcovia)
   
      Vedľajší účastníci, ktorí v konaní podporujú žalovanú: Estónska republika (v zastúpení: M. Linntam, splnomocnená zástupkyňa), Lotyšská republika (v zastúpení: I. Kalniņš a A. Nikolajeva, splnomocnení zástupcovia), Poľská republika (v zastúpení: B. Majczyna a M. Szpunar, splnomocnení zástupcovia)
   
      Predmet veci
   
   Nesplnenie povinnosti členským štátom – Porušenie článku 34 ZFEÚ, článku 2a smernice Rady 70/311/EHS z 8. júna 1970 o aproximácii právnych predpisov členských štátov týkajúcich sa mechanizmu riadenia motorových a ich prípojných vozidiel (Ú. v. ES L 133, s 10; Mim. vyd. 13/001, s. 90), ako aj článku 4 ods. 3 smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (Ú. v. EÚ L 263, s. 1) – Vnútroštátna právna úprava zakazujúca prihlásenie u nových osobných motorových vozidiel s volantom vpravo do evidencie napriek tomu, že tieto vozidlá spĺňajú všetky požiadavky upravené v rámcovej smernici a v osobitných smerniciach – Odmietnutie prihlásenia osobného motorového vozidla s volantom vpravo do evidencie, ktoré už bolo predtým prihlásené do evidencie v inom členskom štáte
   
      Výrok rozsudku
   
   
               1.
            
            
               Litovská republika si tým, že zakázala prihlásenie osobných motorových vozidiel s volantom na pravej strane do evidencie a/alebo pred prihlásením osobných motorových vozidiel do evidencie požadovala, aby mechanizmus riadenia umiestnený v nových osobných motorových vozidlách alebo v motorových vozidlách už prihlásených do evidencie v iných členských štátoch na pravej strane bol premiestnený na ľavú stranu, nesplnila povinnosti, ktoré jej vyplývajú z článku 2a smernice Rady 70/311/EHS z 8. júna 1970 o aproximácii právnych predpisov členských štátov týkajúcich sa mechanizmu riadenia motorových a ich prípojných vozidiel, článku 4 ods. 3 smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica), ako aj článku 34 ZFEÚ.
            
         
               2.
            
            
               Litovská republika je povinná nahradiť trovy konania.
            
         
               3.
            
            
               Estónska republika, Lotyšská republika a Poľská republika znášajú svoje vlastné trovy konania.
            
         
      (1)  Ú. v. EÚ C 118, 12.4.2012.